25PES-368
EH Bildu Nafarroa talde parlamentarioko foru parlamentari Mikel Zabaleta Aramendia jaunak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:
Aurrekariak
Ultzamako Arraitz-Orkingo Kontzejuaren ordezkariek agerraldia egin zuten irailaren 23an Nafarroako Parlamentuko Lurralde Kohesiorako Batzordean, NA-4230 errepidea herritik pasatzeagatik sortzen diren zirkulazio-arazoak azaltzeko; izan ere, egunero 144 kamioi inguruk zirkulatzen baitute bertatik Elordi industrialdera joateko edo handik irteteko. Hori dela-eta, saihesbidea egiteari erabateko lehentasuna ematea eskatu zuten.
N-121-A errepidetik Elordi industrialdera doazen ibilgailuak ezinbestean pasatu behar dira Arraiztik (Iruñetik 26,5 kilometrora). Gaur egun hogei bat enpresa daude industrialde horretan, eta laurogeiko hamarkadan bi besterik ez zeuden.
Agerraldira etorri zirenek azaldu zutenez, Herri-lanen Zuzendaritza Nagusiak adierazi die laster jarriko dela jendaurrean trazadura-proiektua, ingurumen- eta desjabetze-ondorioetarako, eta, ondoren, eraikuntza-proiektua idatziko dela.
Hori dela-eta, honako galdera hauek egiten ditut, idatziz erantzun dakien:
Zein izapide egin dira orain arte Arraizko saihesbidearen proiektuari dagokionez eta zertan da espedientea gaur egun?
Zer izapide daude egiteke eta zer epe aurreikusten du departamentuak Arraizko saihesbidea eraikitzeko proiektua amaitzeko?
Eraikuntza-proiektua onetsi ondoren, zer aurreikuspen darabil departamentuak proiektua gauzatzeko?

